Marie Smith Jones

Marie Smith Jones (14 Mei 1918 - 21 Januari 2008) iya nya seiku peranak menua Amerika ke nyadi orang ke penudi agi idup ngena jaku Eyak Alaska Tengah Selatan. Iya ada ba Cordova, Alaska, nyadi tuai basa Bansa Eyak lalu orang Eyak ti penuh darah ke penudi ti agi tinggal. Dalam randau taun 2005, Smith Jones nerangka nama iya dalam jaku Eyak iya nya  (/ʔutət͡ʃ’ k’uqəχəʔaˀt͡ʃ’/) ke alai, dipadah iya, enti dikalih nyadi "munyi ti ngangauka orang ari jauh .".Elizabeth Kolbert, "Last Words", The New Yorker, June 6, 2005.

Biografi
Jones jadi enggau siku orang berikan, William F. Smith, kena 5 Mei 1948. Taja pan iya bisi semilan iku anak enggau Smith, seduai iya enda belajar bejaku Eyak ketegal stigma sosial ti bekaul enggau nya maya nya. Iya pindah ngagai Anchorage dalam taun 1970-an. Ngambika rikod jaku Eyak ulih meruan, iya bekereja enggau siku pakar jaku Michael E. Krauss, ke nusun bup sereba reti enggau jalai jaku nya."How Do You Learn a Dead Language?", Christine Cyr, Slate, Jan. 28, 2008 Menyadi tuai iya ke penudi udah nadai dalam taun 1990-an. Udah nya, Jones nyadi regas ba politik, lalu bisi dua kali iya bejaku ba Gerempung Bansa Beserakup pasal isu pemaik enggau jaku asal. Iya mega chakah bekaul enggau isu rampa menua orang asal dia, nyengkam pengawa nebas kampung.Obituary by The Economist, 7 February 2008 Jones napi penyakit alkoholisme ba pun pengidup iya, tang badu ngirup lebuh umur iya urung 50 taun; iya mengkang balat nginsap nyentukka iya mati."Last Alaska language speaker dies", BBC News, January 24, 2008. Iya mati ketegal tuai kena 21 Januari 2008, maya umur 89 taun ba rumah iya di Anchorage.

Peda mega
 Pemati jaku
 Hak linguistik

Kereban sanding

Laman web ke bukai


 Obituary by The Economist, 7 February 2008
 Article on Marie Smith Jones from Anglicans Online

Kategori:Pengada 1918
Kategori:Pemati 2008